Labūnavos tvenkinys
Labūnavos tvenkinys – yra Kėdainių rajone, Pelėdnagių seniūnijoje, Barupės slėnyje (taip pat įeino jos intako Mėklos slėnis), 4,6 km nuo jos žiočių. Plotas 109,9 ha. Giliausia vieta 10 m. Ilgis iš šiaurės rytų į pietvakarius 5,7 km, plotis iki 0,36 km. Forma netaisyklinga, rytuose skaidosi į dvi atšakas (Mėklos ir Barupės slėnius). Altitudė 40 m. Kranto linija vingiuota, jos ilgis 20 km. Krantai sausi, lėkšti. Praktiškai visą tvenkinį supa dirbami laukai, ganyklos, tik rytuose siauru ruožu prieina Labūnavos miškas. Centrinėje dalyje yra nedidelė salelė (ilgis ~0,1 km, plotis 0,03 km, plotas 0,16 ha). Pakrantės apaugusios švendrų, nendrių sąžalynais. Tvenkinį kerta 4 tiltai: užtvankos, 2 ties Pamėkliais ir ties Serbinais. Pasroviui už 0,9 km telkšo Labūnavos gyvenvietės tvenkinys. Tvenkinio sąžalynuose peri vandens paukščiai. Vandenyje gausu žuvų (kuojos, raudės, lydekos, pūgžliai, karšiai, plakiai ir kt.). Debitas: Upės: 1,36 m³/s Užtvankos skaičiuotinis: 111 m³/s Užtvanka 206 m ilgio, 8 m pločio. Vandens pralaida – šachtinė. Įrengta 1977 m. Tūris apie 4,1 mln. m³. Vanduo naudojamas drėkinimui, veikia 2003 m. pastatyta 160 kW galios mažoji HE. Prie tvenkinio yra Ansainių, Serbinų, Pamėklių, Sičionių, Labūnavos gyvenvietės. Labūnavos tvenkinys Užtvenktas Mėklos žemupys Sutemos prie tvenkinio Mėklos ir Barupės santaka